Armadillo

Armadillo er en dansk dokumentarfilm fra 2010 regissert av Janus Metz. Filmen skildrer hverdagen til en dansk tropp ved den fremskutte militærbasen Armadillo som ligger i den sør-afghanske provinsen Helmand. Filmen beretter blant annet om den voksende kynisme og motløshet hos soldatene.Danmark - Velkommen til Armadillo (av Carsten Jensen) (12.5.2010)

Filmen skapte mye debatt i Danmark. Den danske forfatteren Carsten Jensen beskrev den som «et jordskjelv i nasjonens selvforståelse».

 Om filmen 
Filmen fikk meget god mottakelse av kritikerne. Dagbladet, Dagsavisen, Aftenposten og FilmMagasinet gav den terningkast seks, mens VG gav den fem.Dagbladet Film - Armadillo (besøkt 28.2.2016) 

Den ble tildelt to Bodilpriser (beste dokumentar og beste foto) og vant også en pris ved Filmfestivalen i Cannes.http://www.imdb.com/title/tt1640680/awards?ref_=tt_awd

En uttalelse i filmen (der ordet likvidert benyttes) førte til en undersøkelseskommisjon i det danske forsvaret, blant annet i forhold til Genèvekonvensjonens artikkel 41, tilleggsprotokoll 1. Kommisjonen konkluderte med at ingen ulovligheter ble begått.

 Annet 
Militærbasen endret navn i 2010 til Forward Operating Base Budwan. Den ble nedlagt allerede i desember 2010 og fraflyttet måneden etter.

 Referanser 

 Eksterne lenker 


Kategori:Danske dokumentarfilmer
Kategori:Filmer lagt til Afghanistan
Kategori:Dokumentarfilmer fra 2010-årene
Kategori:Bodilprisen for beste dokumentarfilm
Kategori:Robertprisen for årets lange dokumentarfilm
Kategori:Danskspråklige filmer